Germaniya va Polshada koronavirusga qarshi kurashish doirasida yangi cheklovlar joriy etildi

Germaniya va Polsha koronavirus tarqalishini sekinlashtirish maqsadida yangi cheklovlar kiritdi. Bu haqda Yevropa OAV xabar bermoqda.
Berlinda barlar va restoranlar 23:00da yopiladi. Ushbu chora 31 oktyabrgacha amalda bo‘ladi. Frankfurt-Mayn shahrida ham ana shunday cheklov joriy etiladi. Bundan tashqari, barcha do‘konlarning ish soatlari qisqartiriladi. Dorixonalar va AYoQShlar bundan mustasno.
Avvalroq Germaniya kansleri Angela Merkel kasallanish holatlari yuqori bo‘lgan shaharlarga COVID-19 tarqalishini sekinlashtirish uchun 10 kun muddat berilishini aytgandi. Aks holda bu shaharlarda keskin cheklov choralari kiritishga to‘g‘ri keladi.
Polshada fuqarolarga jamoat joylarida niqob taqish majburiy etib belgilandi. Oxirgi sutkada bu mamlakatda 4 mingdan ortiq yangi holat qayd etilgan.